เรื่องร้องเรียน: ถนนในซ.โชคชัย4ซ.18 ตรงช่วงก่อนทางโค้งทางเข้าม.กฤติกร ช่วงหน้าร้านหมูย่างเกาหลีกับอู่ซ่อมรถ ช่วงรอยต่อถนนมีลักษณะทรุดและเป็นรอยแยกจนเห็นท่อเล็กๆ ไม่แน่ใจว่าเป็นท่อประปาหรือเปล่า กลัวว่าถ้านานไปรถที่ขับผ่านไปมาจะทับท่อแตกได้ค่ะ รบกวนตรวจสอบและดำเนินการให้ด้วยค่ะ ขอบคุณค่ะ
การดำเนินการของเจ้าหน้าที่: ฝ่ายโยธา สำนักงานเขตลาดพร้าว ขอขอบคุณสำหรับข้อมูลที่แจ้งเข้ามาค่ะ ขอเรียนว่าได้จัดเจ้าหน้าที่ลงพื้นที่ดำเนินการแก้ไขซ่อมแซมผิวการจราจรชำรุดบริเวณดังกล่าวเรียบร้อยแล้ว เพื่อป้องกันอันตรายที่อาจจะเกิดขึ้นและเป็นการแก้ไขเหตุเดือดร้อนของประชาชนต่อไป
ความเห็นของผู้แจ้ง: แก้ปัญหาได้รวดเร็วดีค่ะ แต่อยากให้ทางจนท.เข้ามาเช็คงานอีกรอบเพราะเหมือนว่ายางมะตอยที่ราดไว้มันจะยุบตัวลงไปตามร่องนะคะ ทำให้พื้นไม่เรียบค่ะ
พื้นที่: แขวงลาดพร้าว เขตลาดพร้าว กรุงเทพมหานคร